བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ལྟེ་གནས་ཁང་ནི་ཁྲིམས་མཐུན་གྱི་དེབ་སྐྱེལ་བྱས་པའི་གཞུང་འབྲེལ་མ་ཡིན་པའི་ཚོགས་པ་ཞིག་ཡིན།ལྟེ་གནས་ཁང་འདི་བཞུགས་སྒར་རྡ་རམ་ས་ལར་ཕྱི་ལོ་༡༩༩༦ལོའི་ཟླ་༡ནང་དབུ་བརྙེས་ཏེ་བོད་ནང་གི་ཡ་ང་བའི་འགྲོ་བ་མིའི་ཐོབ་ཐང་གི་གནས་སྟངས་ལ་ནུས་ཐོན་གྱིས་ཉམས་ཞིབ་དང་དོ་འཁུར་བྱེད་ཀྱི་ཡོད་ལ།བཙན་བྱོལ་བོད་མིའི་སྤྱི་ཚོགས་ནང་མང་གཙོ་དང་།འགྲོ་བ་མིའི་ཐོབ་ཐང་གི་གོ་རྟོགས་གོང་མཐོར་གཏོང་བའི་ལས་གཞི་སྤེལ་གྱི་ཡོད།ལྟེ་གནས་ཁང་གི་གནས་ཚུལ་འབྱུང་ཁུངས་ནི་བོད་ནས་བཙན་བྱོལ་དུ་འབྱོར་བཞིན་པའི་བོད་མི་རྣམས་དང་།རྒྱལ་སྤྱིའི་འགྲོ་བ་མིའི་ཐོབ་ཐང་གི་ཚོགས་པ་ཁག་ཡིན།ལྟེ་གནས་ཁང་འདིས་བོད་ནང་གི་འགྲོ་བ་མིའི་ཐོབ་ཐང་གི་གནས་སྟངས་སྐོར་ལ་ཟླ་རེའི་གསར་ཤོག་དང་།ལོ་འཁོར་སྙན་ཐོ།སྐབས་དུས་ལ་གཞིགས་པའི་གསར་འགོད་གསལ་བསྒྲགས་དང་།དམིགས་བསལ་སྙན་ཐོ་སོགས་འདོན་སྤེལ་བྱེད་བཞིན་ཡོད་པ་དང་།འགྲོ་བ་མིའི་ཐོབ་ཐང་དང་འབྲེལ་བའི་གནད་དོན་འདྲ་མིན་ལ་ཉམས་ཞིབ་བྱེད་ཀྱི་ཡོད།དེ་བཞིན་བོད་ནང་གི་འགྲོ་བ་མིའི་ཐོབ་ཐང་གི་གནས་ཚུལ་ཛ་དྲག་ཅན་རྣམས་འཛམ་གླིང་མཉམ་སྦྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་སུ་ཞུ་འབོད་བྱེད་བཞིན་ཡོད།